AlexejDobrolubov/national_council_slovak_2010 huggingface dataset:
3. schôdza NR SR - 2.deň - B. popoludní
Dátum: 2020-03-25
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

148. Ďakujem pekne za slovo. Vážený pán predsedajúci, vážený pán minister, áno, hovoríme všetci, že sme v krízovej situácii. Milé dámy, vážení páni, ale uvedomme si jednu vec, ja som poslanec za okres Rimavskú Sobotu, teda pochádzam z okresu Rimavská Sobota. Som primátorom mesta Rimavskej Soboty a ja si dovolím otvorene povedať, že okres Rimavská Sobota je už roky v krízovej situácii. Prosím, pán minister, na to skutočne nezabudnite. Áno, vy hovoríte, že 4,3 mld. eur budeme čerpať, ak sa to podarí presmerovať práve na toto riešenie z eurofondov. Áno, toto je obrovská suma finančných prostriedkov a zase súhlasím s vami, čo ste naznačili, že zastavili, zastavujete natáčanie filmov, atď., atď., ale prosím vás pekne, ja navrhujem jednu vec, všetci veľmi dobre vieme, na americké stíhačky dávame 1,6 mld. eur. Prosím ,skúste tých 101,6 miliárd eur presmerovať práve na túto činnosť. Prosím, navrhnite (Prerušenie vystúpenia predsedajúcim.) Šeliga, Juraj, podpredseda NR SR Pán poslanec, máte reagovať na pána poslanca Kuffu. Šimko, Jozef, poslanec NR SR Áno, samozrejme. Áno, pán Kuffa hovoril o tom, že sa to dotkne nielen, pán poslanec hovoril o tom, že sa to dotkne nielen zamestnávateľov a zamestnancov. Samozrejme dotkne sa nás to všetkých, obyvateľov žijúcich na území Slovenskej republiky. Samozrejme, treba to riešiť. Ja som osobne presvedčený, že každý jeden občan si uvedomí, že treba to riešiť, ten krízový stav spoločne. Ale 300 až 400 mil. eur mesačne prosím je to v poriadku, ja s tým súhlasím pretože iné východisko zrejme nebude, ale ja vás chcem poprosiť vážený pán minister, že tých 300 až 400 miliónov eur skúste nejakou formou nasmerovať do tých menej rozvinutých okresov, ktorých je 20 v rámci celej Slovenskej republiky. Ďakujem pekne.
3. schôdza NR SR - 2.deň - B. popoludní
Dátum: 2020-03-25
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

102. Ďakujem pekne pán podpredseda. Vážený pán kolega, ktorý si hovoril pred chvíľou, ja ťa ubezpečujem, že všetkým nám, či sú to poslanci za koalíciu alebo za opozíciu, nám všetkým ide o zdravie a život občanov žijúcich na území Slovenskej republiky. Nehnevajte sa, ale musím sa pridať k slovám pána Erika Tomáša, ktorý jednoznačne povedal, že tento zákon, a naznačil to, že to je špicľovanie občanov Slovenskej republiky. K tomuto jednoznačne sa aj ja prikláňam, pretože tu sa nejedná o to, aby sme my špicľovali 5,4 miliónov obyvateľov žijúcich na území Slovenskej republiky. Však my momentálne máme chorých cirka tých 200 ľudí, ktorí boli pozitívne v podstate riešení. Ale dajme si všetci otázku. V poriadku, prijmete tento zákon, lebo je vás 95, ale sú regionálne úrady verejného zdravotníctva, či na kraji, či tu v Bratislave alebo v jednotlivých okresných mestách či sú pripravení na toto. Však ja poznám komplet činnosť tohto regionálneho úradu, ja si otvorene dovolím povedať, že nedokážu to urobiť. Sú tam dokopy možno deviati, desiati, ktorí to vôbec nezvládnu technicky. A pri všetkej úcte, pani ministerka, pán Dostál, aj vy ste nám ešte zatiaľ neodpovedali, ja sa vás pýtam, pretože my osobne, či to je SMER alebo Ľudová strana Naše Slovensko, my nemáme problém s lokalizáciou, s lokalizačnými údajmi našich občanov, ale, preboha, už pochopte jednu vec, my tých ľudí nemôžme sledovať, nemôžme odpočúvať, my nemôžme čítať ich esemesky, však, preboha, kontrolujme tých ľudí jak inde, že je v karanténe, odíde z miesta trvalého bydliska, že môže nakaziť niektorých ľudí, tak berme, berme ho na zodpovednosť, aj na trestnoprávnu zodpovednosť. Takto uvažujme! Pretože zatiaľ, bohužiaľ, s tým teraz v žiadnom prípade nesúhlasím. A v tejto forme, ako je čl. IV predložený nám poslancom, ja to v žiadnom prípade nemôžem podporiť. Ďakujem pekne.
3. schôdza NR SR - 2.deň - B. popoludní
Dátum: 2020-03-25
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

44. Ďakujem pekne za slovo. Vážená pani ministerka, ak dovolíte, by som vám dal potom zopár otázok. Vieme všetci veľmi dobre, že Ústava Slovenskej republiky zaručuje základné ľudské práva. Na druhej strane súhlasím s tým, že zákon môže obmedziť tieto práva, ale mám taký pocit, v danom prípade by sme mali sledovať tých potencionálnych nositeľov nákazy, ktorí v podstate už majú túto chorobu. Ešte zatiaľ v rámci Slovenskej republiky 200, takže neni ich ešte tak veľa. Ale ja sa vás pýtam, pani ministerka, akou formou chcete zabezpečiť účinnosť tohto zákona? Zoberme si príklad, áno, hovoríme, že dneska už skoro každý má telefón. Ale nie každý. A čo keď nemá ten telefón? Akou formou chcete uplatniť tento zákon priamo v živote v rámci Slovenskej republiky? Alebo poviem druhý príklad. Povedzme, podnikateľ má 3, 4, 5 telefónov na svojom mene a rozdával to pre svojich zamestnancov, sú takého prípady v rámci Slovenskej republiky. A teraz ten podnikateľ tie telefóny stiahol. Akou formou to chcete zabezpečiť? A na druhej strane, to už tu odznelo, že áno, kto sa chce vyhnúť sledovaniu, nechám si ten telefón doma a v podstate poruším. Do určitej miery možno vy uvažujete nad tým, že zabezpečíme v podstate sledovanie týchto ľudí, ktorí sú v podstate, ako majú túto nákazu, sú ako potencionálni nositelia tejto nákazy. Ale uvažujme ďalej, však pán Kotleba už o tom hovoril. Však Slovenská informačná služba má práve tieto úkony, ktoré v podstate teraz navrhujete v tomto zákone. Mali by sme sa skutočne nad tým zamyslieť, pretože tu nie je cieľom tohto zákona to, aby sme tých ľudí sledovali. A ja sa vás pýtam, prečo vlastne navrhujete, aby sme sledovali maily, aby sledovali rozhovory? V poriadku, jeden kontakt, kontakt A kontakt B sa trestnú, prosím, porušil zákon a tým pádom ho riešme. Ale ja osobne mám taký pocit, že toto je prvý krok k čipovej politike Slovenskej republiky. Ďakujem pekne.
78. schôdza NR SR - 18.deň - B. popoludní
Dátum: 2023-01-26
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

36. Ďakujem za slovo. Pán poslanec Pellegrini, otvorili ste aj otázku, že ako sa zachová hnutie SME RODINA pri hlasovaní o jednotlivých pozmeňujúcich návrhoch. My sme to už aj viackrát verejne deklarovali a zahlasujeme určite aj za ten májový termín, aj za júnový termín v zmysle pozmeňujúcich návrhov, ktoré tu boli alebo budú predložené, a fakt treba si aj otvoriť otvorene otázku, že čo v prípade, že ak by došlo k schváleniu termínu na 30. september. 1. 10. by začali rokovania o novej vláde a pričom by mohlo dôjsť aj k situácii, že nová vláda nebude zostavená a dôjde k patovej situácii, ale dajme tomu v tom pozitívnom zmysle, keby 1. 11. bola vymenovaná vláda, tak tá by mala 30 dní na to, aby pripravila programové vyhlásenie vlády a 1.12. by prišla do parlamentu, kde by požiadala o dôveru a my sa už pohybujeme v tom období, kedy už mal byť aj schválený štátny rozpočet na 2024. Ja si neviem predstaviť, že v prípade, ak by došlo fakt k patovej situácii, že by nedošlo k schváleniu štátneho rozpočtu, na ktoré sú potom naviazané aj rozpočty obcí, samosprávnych krajov. Takže aj toto je jeden podstatný a relevantný fakt, prečo hnutie SME RODINA bude určite hlasovať aj za ten májový termín, aj za ten júnový termín, pretože treba si aj otvorene povedať, že pre správne fungovanie štátnych orgánov je dôležité mať aj nastavené finančné rozpočty na ďalšie obdobia a zároveň máme, samozrejme, stanovené aj míľniky, ktoré vyplývajú z plánu obnovy. Máme tu medzinárodný rating, pozerá na nás medzinárodné prostredie alebo, samozrejme, sme pod drobnohľadom ďalších relevantných inštitúcií, takže hnutie SME RODINA bude postupovať tak, ako som aj teraz povedal.
78. schôdza NR SR - 16.deň - B. popoludní
Dátum: 2023-01-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

247. Ďakujem za slovo. Áno, samozrejme, Milan, tá diskusia je potrebná a, samozrejme, máme aj my ďalšie návrhy alebo otázky, ktorých, ktorým my sa určite chceme venovať, presne ako aj ty si otvoril v rámci svojej rozpravy otázku zníženia kvóra, že ju máme v súčasnosti na úrovni 50 %, a baviť sa o tejto otázke, presne ako si aj spomenul, riešenia zmeny kompetencií medzi vládou Slovenskej republiky alebo presunutia na výbory Národnej rady, tak ako sme otvorili posledný týždeň túto otázku. Potom možnosť volebného systému, taktiež ďalšie, ďalšie otázky, takže je ich, samozrejme, viacero, a práve preto som aj hovoril, že určite je dôležité venovať sa týmto otázkam, aby, samozrejme, tá ústava bola čo najlepšie orientovaná pre ľudí. Samozrejme, že na 100 % nevieš úplne vyladiť ten text ústavy tak, aby na sto percent fungoval stále. Aj Ústavný súd v rámci svojich nálezov dáva stanoviská, akým spôsobom by sme to mali riešiť, ale tak ako som povedal aj v rámci posledného svojho vystúpenia, že materiálne jadro ústavy nám dáva tú možnosť, aby sme riešili zmeny ústavy v prípade, ak sú orientované na posilnenie zastupiteľskej demokracie na Slovensku, ale, samozrejme, že tieto zmeny musia byť presne zakotvené v tej ústave, takže máme na to možnosť. A ja som zástancom odbornej diskusie a veľmi kvitujem aj to, že na ústavnoprávnom výbore bola zriadená komisia pre tvorbu práva, ktorú si ty zriadil, pretože toto je určite jeden veľmi dôležitý fakt, ktorý pomáha tejto odbornej diskusii. Ďakujem.
78. schôdza NR SR - 16.deň - B. popoludní
Dátum: 2023-01-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

219. Ďakujem za slovo. Aby bolo jasné, tak ústavu je možné zmeniť dvoma spôsobmi, a to ústavodarným referendom, ktoré sme mali minulý víkend, ale, bohužiaľ, tým, že v minulom volebnom období bývalá koalícia – strany SMER, SNS, MOST – nesúhlasila so zmenou zníženia volebného kvóra z 50 na 30 %, tak jednoducho, ak by bola mobilizovaná väčšia časť voličov na Slovensku a pri zmenenej ústave, mohlo byť to referendum úspešné. Keďže nebolo úspešné, tak nastupuje druhá cesta, druhá možnosť a to sú poslanci v Národnej rade. Tí môžu predkladať návrh na zmenu ústavy, to tu máme po druhom čítaní, takže teraz je možnosť zmeniť ústavu týmto spôsobom a touto cestou. Samozrejme, pri zmene ústavy je potrebná určite veľmi dôležitá odborná diskusia. Napríklad v niektorých ústavných systémoch, ústavní právnici určite vedia, sú zakomponované možnosti zmeny ústavy len takým spôsobom, že v jednom volebnom období navrhnete zmenu aj schválite a parlament v druhom volebnom období to musí potvrdiť. Čiže oni tam majú aj takéto ústavné poistky ústavnoprávne, aby došlo k možnosti takto zmeniť ústavu. Na Slovensku to nemáme, ale ideme presne tou cestou, ktorú, ktorú nám ústava zakomponovala vo svojom texte, takže jednoducho ak niekto hovorí, že táto koalícia sa absolútne vykašľala na možnosť zmeny ústavy a nerieši možnosť skrátenia volebného obdobia, tak nevie, o čom rozpráva, pretože práve tuto máme teraz bod, aby sa to riešilo touto cestou aspoň formou uznesenia, aby aj do budúcich volebných období bola možnosť riešiť skrátenie volebného obdobia. A práve aj preto SME RODINA prišla s týmto návrhom a som rád, že existuje aj takto v bývalých koaličných stranách v tomto politickom spektre takáto podpora, že zmena ústavy... (Prerušenie vystúpenia časomerom.)
78. schôdza NR SR - 16.deň - B. popoludní
Dátum: 2023-01-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

199. Áno, ďakujem za slovo. Pán podpredseda parlamentu, mal si úplne pravdu. My sme neboli tí, ktorí si dávali stále podmienky. Veď my sme ešte pred rokom dávali prvý poslanecký návrh zmeny ústavy a vtedy dokonca neprešiel ani prvým čítaním, preto sme to po polročnej lehote dali v auguste s tým, aby to išlo na septembrovú schôdzu. A my sme dávali aj do toho textu možnosť buď ústavným zákonom, alebo formou referenda zmeniť, teda skrátiť volebné obdobie. Samozrejme, potom je tu otázka, ako sme sa bavili aj na tej komisii, aj na ústavnoprávnom výbore, že aký je rozdiel medzi referendom a ľudovým hlasovaním, keďže referendum rieši len normatívnu otázku. Ale máme tu dve možnosti, buď zmenu ústavy schválime a budete tento týždeň ešte hlasovať o uzneseniach, o termínoch predčasných volieb, buď na jún, alebo na september, ja neviem, čo... ktorý prejde. Alebo druhá možnosť, že neprejde táto zmena ústavy a od 1. 2. v zmysle vyjadrení pani prezidentky tu budeme mať na 100 % úradnícku vládu. Takže teraz sa vlastne ukáže pri hlasovaní o zmene ústavy, že ktorou z týchto ciest pôjdeme. A môžem povedať, ako si aj ty povedal, potvrdzujem tvoje slová, že hnutie SME RODINA aj pred rokom hlasovalo za zmenu ústavy, aj pri prvom, pri druhom čítaní sme hlasovali za zmenu ústavy, budeme aj teraz hlasovať za to, aby tá možnosť skrátiť volebné obdobie tu bola aj do budúcich volebných období. No a v prípade, ak to neprejde, tak budeme, samozrejme, zase hlasovať o tvojom návrhu vo februári v prvom čítaní, v druhom v marci dovtedy, dokým táto možnosť bude zakomponovaná do ústavy. Ale tak ako som aj hovoril v rozprave pri tomto bode, táto možnosť by tu mala byť, pretože Ústavný súd nás jasne zaviazal, že táto možnosť tu má byť, a je to na strane zákonodarcu a de facto ústavodarcu, aby túto otázku riešil, takže my v hnutí SME RODINA sa k tomu staviame určite zodpovedne. A za nás hovoria fakty a to je hlasovanie.
78. schôdza NR SR - 16.deň - B. popoludní
Dátum: 2023-01-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

187. Áno, ďakujem za slovo. Treba si uvedomiť, že v minulosti boli volebné obdobia skrátené trikrát, a to prostredníctvom ad hoc ústavných zákonov. Tuším to bolo v roku 1994, potom v 2006. a 2011. a v tomto období vedeli ústavne komfortným spôsobom riešiť skrátenie volebného obdobia. Bohužiaľ, my máme nález Ústavného súdu z roku 2021, konkrétne z júla, a tam sa jasne popisuje, že aké sú naše povinnosti ako Národnej rady, aby sme sa vysporiadali s touto otázkou, takže ja som minimálne rád, že táto zmena ústavy je v pléne, no a očakávam, že v prípade, ak prejde táto zmena ústavy a bude zverejnená v Zbierke zákonov a vo štvrtok alebo v piatok budeme prerokovávať body, ktoré sa týkajú uznesení s konkrétnymi termínmi a dátumami predčasných volieb, tak, samozrejme, môžem vám prízvukovať, určite aj hovorím nielen za seba, ale aj za ostatných kolegov z nášho poslaneckého klubu, že budeme hlasovať aj za termín júnový, pretože podľa nášho názoru tiež čo najskôr v prípade, ak by boli predčasné voľby, tak by to pomohlo celej situácii. Samozrejme, ako sa zachová plénum, či prejde zmena ústavy, ktorý bod s uznesením prejde, to nikto nevie. Ja tiež nemám sklenenú guľu, ale hovorím, že v prípade, ak bude, ja neviem, predpokladám asi z vašej strany, zo strany HLAS predložený, predložený návrh uznesenia s 30 podpismi, kde bude stanovený už júnový termín, tak my sa zachováme tak, ako som povedal, čiže budeme hlasovať za.
78. schôdza NR SR - 16.deň - B. popoludní
Dátum: 2023-01-24
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

153. Ďakujem za slovo. Pán kolega, pán predseda ústavnoprávneho výboru, presne otvoril si otázku ohľadne kvóra, pretože aj podľa môjho názoru to 50-percentné kvórum je určite otázkou do diskusie. A možno aj ty si pamätáš, že v minulom volebnom období hnutie SME RODINA predkladalo ešte ako opozičné hnutie návrh na zníženie tohto kvóra z 50 na 30 % a vtedajšia vládna garnitúra v, zložená v... aj z SNS-ky, z MOST-u – HÍD a zo SMER-u neodsúhlasila a neprešlo ten, neprešiel tento návrh poslaneckou snemovňou. A v prípade, ak by dnes, neviem, bolo buď 30-percentné kvórum, alebo 25-percentné, tak v tomto prípade by možno aj to referendum bolo úspešné, ak by boli viac voliči mobilizovaní, takže toto je určite vecou do diskusie. A čo sa týka toho uznesenia. Hovorí sa tu len o septembri, ale už aj moji kolegovia niektorí z hnutia povedali, že určite sa budeme baviť aj o júni, pretože predpokladám, že keď bude ústava schválená, zajtra vyjde v Zbierke zákonov a vo štvrtok alebo v piatok sa budeme baviť o jednotlivých tých bodoch programu, kde bude na stole buď uznesenie k júnovým voľbám, alebo k septembrovým, tak my určite podporíme aj ten, tie júnové, júnový termín. Otázka, že či bude dostatok hlasov, pretože s opozíciou aj tak nebudeme mať dostatok hlasov a pravdepodobne to všetko bude závisieť aj od hlasov poslaneckého klubu SaS. Čo sa týka zmeny ústavy, no tak sú dve cesty. Keď nezmeníme ústavu, tak jednoducho ten termín sa odsúva. A viete veľmi dobre, že 1. 2. vymenuje prezidentka úradnícku vládu. Takže ten, kto nepodporí zmenu ústavy, chce úradnícku vládu.
79. schôdza NR SR - 3.deň - A. dopoludnia
Dátum: 2022-12-12
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

174. Ďakujem, pán podpredseda. Ja len v krátkosti. Vrátim sa, pani poslankyňa, k tým slovám, ktoré ste hovorili, že úradnícka vláda je niečo lepšie ako Hegerova vláda. Pani poslankyňa, pre boha živého, však úradnícka vláda je vláda, ktorá nemá legitimitu zo zdroja moci, a to je od ľudu. Každá vláda, ktorá, od 2020., čo ja viem, buď Matovičova, alebo Hegerova, mala zdroj moci od ľudu z volieb. Ale úradnícka vláda menovaná v Prezidentskom paláci pani prezidentkou nemá tú legitimitu a ja si neviem predstaviť... Dobre, teraz príde úradnícka vláda, príde do tridsiatich dní s programovým vyhlásením vlády, nezíska dôveru, príde ďalšia úradnícka vláda? Budeme mať rozpočtové provizórium? To si neviem predstaviť, tú anarchiu, a hlavne že sa nedoručí pomoc ľuďom. Hovorili ste tu o najväčšom zadlžovaní v histórii Slovenskej republiky. Samozrejme, však ak ste si to všimla, tak máme za sebou tri obrovské krízy, od vojenskej, energetickej, zdravotníckej. A, samozrejme, že máme veľké zadlžovanie, pretože tú pomoc potrebujeme doručiť, ako som aj v minulosti už hovoril, keď si to porovnáme s Českou republikou, kde majú štvornásobne vyššie ceny energií. A čo sa týka toho argumentu, že viacerí poslanci tejto koalície porušujú koaličnú zmluvu, pani poslankyňa, kto bol proti programovému vyhláseniu vlády pána Hegera? Jana Bittó Cigániková. Takže vy ste tá posledná, ktorá tu môže moralizovať a hovoriť o tom, že niektorí poslanci nehlasovali v súlade s koaličnou zmluvou. Vaše vyjadrenia sú asi tak legitímne ako jarný sneh.
79. schôdza NR SR - 3.deň - A. dopoludnia
Dátum: 2022-12-12
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

156. Ďakujem za slovo. Pán poslanec, čo sa týka tých kríz, samozrejme, že máme za sebou najväčšiu zdravotnú krízu od druhej svetovej vojny, ekonomickú, máme aj vojnu na východ od seba, ale napríklad ja by som povedal príklad, že čo sa teraz rieši v Českej republike. Oni sa pozerajú smerom na Slovensko a len tak zalamujú rukami a hovoria, že prečo si napríklad česká vláda nezoberie príklad od slovenskej vlády a prečo nedokážu zastropovať ceny. Tam majú štvornásobne vyššie ceny energií ako my na Slovensku. Tu to slovenská vláda, toto dokázala, takže my si plne uvedomujeme, že aké sú problémy, ako tie problémy treba riešiť, a reálne ich aj riešime. Však ďalším príkladom je nezamestnanosť. Každý sa smial na začiatku roka, že nezamestnanosť určite sa zvýši, však máme aj po covide a mali sme tu veľké drastické opatrenia, ale vidíte, tá nezamestnanosť sa nezvýšila, práveže sa zvýšila i zamestnanosť, pretože sa snažíme. To už nehovorím o veľkých infraštruktúrnych projektoch alebo ekonomických projektoch, výstavba Valalikov pri Košiciach. Čiže tie projekty sa ďalej riešia po symbió... po spolupráci všetkých členov vlády. A čo sa týka hlasovania, že hlasovanie bude až v utorok, zajtra, no je to logické, že hlasovanie bude zajtra, pretože rozprava stále nie je ukončená. A kedy malo byť to hlasovanie, v piatok alebo dnes? Samozrejme, že bude zajtra po skončení tejto rozpravy, čiže inak to ani nemôže prebiehať. Ďakujem.
79. schôdza NR SR - 3.deň - A. dopoludnia
Dátum: 2022-12-12
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

74. Ďakujem vám za slovo. Pán poslanec, keď ste spomínal, si spomínal, že ide o ohrozenie do budúcna zostavenia novej demokratickej vlády, Marek, tu ide o niečo iné. Tu ide o vytvorenie úradníckej vlády, lebo veľmi dobre vieme, aké sú ústavné procesy v prípade pádu vlády, vieme, ako to potom ide v zmysle ústavy, vieme, že nám chýba ten ústavný rámec na vyhlásenie predčasných volieb, takže tu ide o úplne niečo iné. Rozkaz zněl jasně - Heger musí padnout, Kollár musí padnout, pretože tu musí byť úradnícka vláda, aby napríklad dajme tomu, čo som tu počul na chodbách, že premiérka bude pani Kolíková, minister financií Ivan Mikloš, minister vnútra, možno Andrej Kiska, sa nudí v Poprade, tak príde ako minister vnútra. Bohvie, že čo tu bude. Takže tu ide o úplne niečo iné, rozložiť túto vládu, rozložiť štátny systém, rozložiť túto republiku, aby sme padli úplne do anarchie. Neprijať štátny rozpočet, aby sme tu mali štátne provizórium, rozpočtové provizórium, aby nebola adresovaná a doriešená, docielená pomoc ľuďom od lekárov, školstva, verejnej správy a tak ďalej a tak ďalej, pretože rozpočtové provizórium uvrhne úplne celú verejnú správu do anarchie. Takže... no, niečo nám tu nevychádza v tej excelovskej tabuľke. Asi, asi sa nám nejak pomiešali vzorce. Tá excelovská tabuľka nám nejak spadla.
79. schôdza NR SR - 3.deň - A. dopoludnia
Dátum: 2022-12-12
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

56. Ďakujem za slovo. Pán podpredseda Gábor Grendel, vypočul som si tvoje vyjadrenie a môžem súhlasiť s tým, že keď sme boli spoločne v koalícii pri prijímaní reforiem, tak nám išlo, samozrejme, o spoločnú vec, aby sa pohlo Slovensko ďalej. Ja sa zase vrátim k tej súdnej mape. A ty si aj spomínal súdnu mapu. Keď sme zostavovali programové vyhlásenie vlády v 2020., tak jasne sa aj konštatovalo, že Slovensko je na chvoste dôveryhodnosti v justíciu. Sme boli tuším úplne na spodných priečkach, asi len Chorvátsko bolo za nami. A, samozrejme, že išli sme do toho procesu, aby sa súdna mapa prijala. A pamätám si tie veľmi ťažké rokovania aj na koaličnej rade, aj na poslaneckých kluboch, keď dokonca pani exministerka nám nadávala do klamárov, že si vymýšľame, klameme. Ale preniesli sme sa cez to, lebo sme vedeli, že potrebujeme prijímať reformy. Nakoniec sme tie modifikované reformy, aby boli aspoň vykonateľné, sme prijali. A dnes tu sedíme a máme tu návrh na vyslovenie nedôvery vláde zo strany SaS-ky, čiže logicky spôsobia to, že tie reformy nebudú môcť byť vykonateľné a nebudú ani financie zo štátneho rozpočtu, pretože zároveň budeme riešiť aj buď rozpočet, alebo provizórium. Čiže tu vidíme tú schizofréniu, že akým spôsobom sa riešia tieto otázky. A len na taký dodatok. Hovoril si tu o prozápadných, proreformných, prodemokratických stranách, ale viackrát si otvoril aj stranu HLAS. Ja len na dovysvetlenie. Čiže HLAS nie je tá prodemokratická, prozápadná strana? Len takúto otázku by som položil. Ďakujem. Aby som mal dovysvetlené.